
URDHËR
Nr. 100, datë 10.2.2021

PËR KUFIZIMIN E AKTIVITETEVE TË BAREVE, RESTORANTEVE, FAST FOOD DHE LOKALEVE
(Ndryshuar me udhrin nr. 136, datë 25.2.2021)

(I përditësuar)

Në zbatimi të nenit 7, pika 4 germa “b” të ligjit nr. 15/2016 “Për parandalimin dhe luftimin e infeksioneve dhe sëmundjeve infektive”, udhëzimit të Institutit të Shëndetit Publik,  si dhe në zbatim të vendimit të Komitetit të Përkohshëm për Infeksionin e Përhapur nga Coronavirus i ri nr. 809 datë 10.02.2020, me qëllim parandalimin e përhapjes së infeksionit të shkaktuar COVID-19 në Republikën e Shqipërisë dhe mbrojtjen e shëndetit të popullatës, 

URDHËROJ:

[bookmark: _GoBack]1. Kufizimin e aktivitetit të bareve, restoranteve, fast-food dhe lokaleve që ofrojnë shërbim për klientët, nga ora 20:00 deri në orën 06:00, në të gjithë vendin, nga data 11.2.2021 deri në një urdhër të dytë.
2. Përjashtim nga rregulli i përcaktuar në pikën 1, bëhet vetëm për shërbimin në banesë (delivery), i cili duhet të kryhet duke respektuar rregullat higjenike të miratuara.
3. Ngarkohen për zbatimin e këtij urdhri organet kompetente për dhënien e masave administrative sipas aktit normativ nr. 3, datë 15.3.2020 “Për marrjen e masave të veçanta administrative gjatë kohëzgjatjes së periudhës së shkaktuar nga COVID-19” i ndryshuar.
4. Çdo urdhër i mëparshëm në kundërshtim me këtë urdhër, shfuqizohet.
Ky urdhër hyn në fuqi menjëherë dhe botohet në Fletoren Zyrtare.

